Source: http://www.rvr.sk/sk/spravy/index.php?aktualitaId=870
Timestamp: 2019-04-23 06:53:37+00:00
Document Index: 4230667

Matched Legal Cases: ['§ 19', '§ 33', '§ 20', '§ 20', '§ 20', '§ 32']

Tlačová informácia zo zasadnutia RVR, dňa 23.06.2009 - Rada pre vysielanie a retransmisiu
Tlačová informácia zo zasadnutia Rady pre vysielanie a retransmisiu konaného dňa 23.06.2009 v sídle Rady pre vysielanie a retransmisiu
pridelila frekvenciu 98,0 MHz Best FM Media spol. s r.o., Bratislava;
odňala spoločnosti Poprad Reality Invest, a.s. Poprad frekvenciu 94,2 MHz Poprad na rozhlasové vysielanie z dôvodu, že vysielateľ nevyužíva frekvenciu na účely, na ktoré mu bola pridelená,
predlžila spoločnosti Vepros spol. s r.o., Topoľníky platnosť licencie na televízne vysielanie č. T/82,
začala správne konanie voči spoločnosti MARKÍZA-SLOVAKIA spol. s r.o. z dôvodu možného porušenia § 19 ods. 1 ZVR (ľudská dôstojnosť) v súvislosti s tým, že odvysielal príspevok Dobodaná žena v nemocnici v rámci programu Dnes zo dňa 30.3.2009;
začala správne konanie voči spoločnosti MARKÍZA-SLOVAKIA spol. s r.o. z dôvodu možného porušenia § 33 ods. 5 ZVR (reklama na liek bez predpisu) v súvislosti s tým, že odvysielal reklamný spot na liek Dettol, ktorý neobsahoval jednoznačnú a zrozumiteľnú výzvu na pozorné prečítanie poučenia o správnom použití lieku dňa 5.5.2009;
uložila sankciu – pokutu vo výške 16600 eur spoločnosti MAC TV s.r.o. za porušenie § 20 ods. 1 ZVR (ochrana maloletých) v súvislosti s odvysielaním príspevku Sexuálne orgie žiakov základnej školy z Liptovského Mikuláša v rámci programu Črepiny zo dňa 23.4.2007 (opätovné rozhodnutie vo veci – pôvodné rozhodnutie bolo zrušené a vrátené z NS SR),
uložila sankcie – pokuty v súhrnnej výške 9960 eur spoločnosti MAC TV s.r.o. za porušenie § 20 ods. 3 a 5 ZVR (ochrana maloletých) v súvislosti s odvysielaním príspevku Eutanázia v rámci programu Črepiny zo dňa 3.9.2007 (opätovné rozhodnutie vo veci – pôvodné rozhodnutie bolo zrušené a vrátené z NS SR),
uložila sankciu – pokutu vo výške 1000 eur spoločnosti MAC TV s.r.o. za porušenie § 20 ods. 4 ZVR (ochrana maloletých) v súvislosti so zaradením upútavky na program Silvestrovské mafstory pred 22.00 hod. dňa 25.12.2008,
uložila sankciu – pokutu vo výške 3320 eur spoločnosti C.E.N. s.r.o. za porušenie § 32 ods.10 ZVR (politická reklama) v súvislosti s odvysielaním programu V politike zo dňa 8.2.2009.
Ostatné prijaté uznesenia zo dňa 23.6.2009 budú uverejnené v zápisnici zo zasadnutia Rady na jej internetovej stránke.
Tlačová informácia zo zasadnutia RVR, dňa 23.06.2009 (PDF)
Tlačová informácia zo zasadnutia RVR, dňa 23.06.2009 (DOC)